L'escola de música "Emergents" arriba a Gandia
03 juny 2022

## L'escola de música "Emergents" arriba a Gandia03 juny 2022Última actualització: 03 juny 2022

![](../gestion/img/53ae29e0ae68cf95224fe19000484d7dd1858be0b03b5d23655bb6d23a202fc1.jpg)  
  

La I escola de música «Emergents» de Gandia es farà del 4 al 14 de juliol a l’Escola de Música del Grau. Es tracta d’un curs musical diferent per a retrobar-se en temporada d’estiu amb l’instrument propi i la música. Així ho han presentat en roda de premsa aquest matí el regidor de Cultura, **Nahuel González**; el president de la Junta de Districte del Grau, **Miguel Ángel Picornell**; **Zabalo Borràs**, cap d’estudis de l’Escola de Música del Grau de Gandia; i **Kike Suay** i **Fèlix Cortés**, coordinadors d’Emergents.

Concretament, les activitats es desenvoluparan del 4 al 8 i de l’11 al 14 de juliol “estaran dirigides a joves músics per canviar el paradigma musical a través d’una barreja d’estils...”, ha destacat González. Com a novetat, “els carrers del Grau vell estaran replets de talent i música degut a que moltes activitats es realitzaran a un barri que demanda molt aquest tipus d’activitats”, ha afirmat Picornell.

L’alumnat treballarà diferents estils, formacions i composicions amb un equip docent de gran qualitat, amb professionals d’un bagatge i pedagogia contrastada i experiència en formacions d’alt nivell. “Alguns dels educadors han estudiat al nostre centre i serà tot un orgull que tornen a casa sent referents”, ha especificat Borràs. A banda, comptaran amb la participació de membres de grups com ZOO, La Maria, Smoking Souls, El Diluvi... “que ajudaran durant el curs així com els docents i voluntaris”, ha exposat Cortés.

Una escola d’estiu poc convencional amb l’objectiu de donar a l’alumnat una perspectiva diferent de la música i fer-los eixir de la seua zona de confort millorant la seua relació amb l’instrument i la música. L’alumnat complementarà la seua formació amb tallers, masterclass, jam sessions i interpretacions en directe davant de públic.

A banda, Suay ha ficat èmfasi en que la diversitat d’estils musical que ofereix no està disponible en molts altres llocs: “Va des de la música clàssica a la moderna, passant per la tradicional o el jazz, entre altres”. El concert final d’Emergents el dia 14 de juliol suposarà el punt i final d’aquesta escola, on els alumnes interpretaran les composicions treballades al llarg del curs i sonaran algunes peces dels grups del moment de l’escena valenciana.

El període d’inscripció ja està obert a la pàgina web [www.escolaemergents.com](http://www.escolaemergents.com). El preu del mateix serà de 200 €, tot i que els estudiant de l’Escola de Música del Grau de Gandia tindran un descompte i hauran d’abonar 160 €. El termini romandrà obert fins completar les 60 places disponibles.

[Twittear](https://twitter.com/share)